
Text rozhodnutia
Súd: Krajský súd Košice Spisová značka: 6S/103/2015 Identifikačné číslo súdneho spisu: 7015201051 Dátum vydania rozhodnutia: 26. 03. 2018 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2018:7015201051.2 Opravné uznesenie Krajský súd v Košiciach, v právnej veci žalobcu Univerzitná nemocnica L. Pasteura Košice, so sídlom Košice, Rastislavova 43, zastúpenej Advokátskou kanceláriou Alena Zadáková a spol., Košice, Kováčska 32, proti žalovanému Úradu pre dohľad nad zdravotnou starostlivosťou Bratislava, Žellova 2, v konaní o žalobe na preskúmanie rozhodnutia žalovaného zo dňa 07.07.2015 č.k. ZS 804/00005/2015/ R, takto r o z h o d o l : I. O p r a v u j e záhlavie rozsudku Krajského súdu v Košiciach zo dňa 30.03.2017 sp. zn. 6S/103/2015-35 tak, že správne má znieť: II. „Krajský súd v Košiciach v senáte zloženom z predsedníčky senátu JUDr. Evy Baranovej, členov senátu JUDr. Milana Končeka a JUDr. Valérie Mihalčínovej, v právnej veci žalobcu Univerzitná nemocnica L. Pasteura Košice, so sídlom Košice, Rastislavova 43, zastúpenej Advokátskou kanceláriou Alena Zadáková a spol., Košice, Kováčska 32, proti žalovanému Úradu pre dohľad nad zdravotnou starostlivosťou Bratislava, Žellova 2, v konaní o žalobe na preskúmanie rozhodnutia žalovaného zo 07.07.2015 č.k. ZS 804/00005/2015/R“. o d ô v o d n e n i e : 1. Krajský súd pri vyhotovovaní rozsudku vo veci sp. zn. 6S/103/2015 nesprávne označil rozhodnutie žalovaného, proti ktorému podal žalobca žalobu na preskúmanie jeho zákonnosti. Tiež opomenul pri označení advokátskej kancelárie, ktorá zastupovala žalobcu, uviesť adresu sídla tejto advokátskej kancelárie. 2. Podľa § 143 zákona č. 162/2015 Z.z. Správny súdny poriadok správny súd kedykoľvek, aj bez návrhu opraví v rozsudku chyby v písaní a počítaní, ako aj iné zrejmé nesprávnosti. 3. Pretože pri vyhotovovaní rozsudku došlo k zrejmým nesprávnostiam uvedeným v bode 1 odôvodnenia, bolo potrebné tieto nesprávnosti opraviť postupom podľa citovaného ustanovenia § 143 ods.1 Správneho súdneho poriadku. Poučenie: Proti tomuto rozhodnutiu je prípustná kasačná sťažnosť, ktorá musí byť podaná v lehote jedného mesiaca od doručenia rozhodnutia krajského súdu. Zmeškanie lehoty nemožno odpustiť. V kasačnej sťažnosti sa uvedú všeobecné náležitostí podania to znamená, ktorému správnemu súdu je určené, kto ho robí, ktorej veci sa týka, čo sa ním sleduje, ako aj označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 Správneho súdneho poriadku (ďalej len "sťažnostné body") sa podáva a návrh výroku rozhodnutia (sťažnostný návrh), podpis a spisová značka konania. Ďalej sa v kasačnej sťažnosti musí uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body") a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Kasačnú sťažnosť možno odôvodniť len tým, že krajský súd v konaní alebo pri rozhodovaní porušil zákon tým, že a) na rozhodnutie vo veci nebola daná právomoc súdu v správnom súdnictve, b) ten, kto v konaní vystupoval ako účastník konania, nemal procesnú subjektivitu, c) účastník konania nemal spôsobilosť samostatne konať pred krajským súdom v plnom rozsahu a nekonal za neho zákonný zástupca alebo procesný opatrovník, d) v tej istej veci sa už skôr právoplatne rozhodlo alebo v tej istej veci sa už skôr začalo konanie, e) vo veci rozhodol vylúčený sudca alebo nesprávne obsadený krajský súd, f) nesprávnym procesným postupom znemožnil účastníkovi konania, aby uskutočnil jemu patriace procesné práva v takej miere, že došlo k porušeniu práva na spravodlivý proces, g) rozhodol na základe nesprávneho právneho posúdenia veci, h) sa odklonil od ustálenej rozhodovacej praxe kasačného súdu, i) nerešpektoval záväzný právny názor, vyslovený v zrušujúcom rozhodnutí o kasačnej sťažnosti alebo j) podanie bolo nezákonne odmietnuté. Dôvod kasačnej sťažnosti uvedený v odseku 1 písm.g) až i) sa vymedzí tak, že sťažovateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia. Dôvod kasačnej sťažnosti nemožno vymedziť tak, že sťažovateľ poukáže na svoje podania pred krajským súdom. Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí správnemu súdu do desiatich dní, na podanie sa neprihliada. Správny súd na dodatočné doručenie podania nevyzýva. K podaniu kolektívneho orgánu musí byť pripojené rozhodnutie, ktorým príslušný kolektívny orgán vyslovil s podaním súhlas. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil. Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2018:7015201051.2 (dáta aktuálne k 11. 11. 2026). Záväzné je znenie zverejnené súdom.




